Tere tulemast taas Piiblikohvikusse!
Täna räägime ühest Piibli kesksest teemast - misjonist.
Mul on külas Rahvamisjoni misjonitöö juht Mika Tuovinen
ja misjonitöö asejuht Jukka Kallioinen.
Tere tulemast! - Aitäh.
On erinevaid misjoniorganisatsioone. Mis on teie eripära Rahvamisjonis?
Üht ja ainust rõhuasetust pole.
Püüame jõuda paikadeni, kus Kristust veel ei tunta.
Tänapäeval peaks sellele lisama ka kohad, kus Kristust enam ei tunta.
Muudeks alusteks on ka töö sugulasrahvastega.
Peaeesmärgiks on minna sinna, kus on vähe evangeeliumi kuuldud.
Teoloogiliseks rõhuasetuseks on sõnum Jeesusest.
Lisaks sellele püüame võimalikult palju inimesi aidata.
Diakooniatöö ja kuulutamine käivad käsikäes.
Sinna, kus Kristust veel ei tunta.
See hõlmab ilmselt poolt maakera rahvastikust?
Kindlasti.
On piirkondi, kus on väga vähe kristlasi.
Pea kõigis meie tööpiirkondades on väga vähe kristlasi.
Sinna me töötegijaid saadamegi.
Töötame ka piirkondades, kus on palju kristlasi,
kuid sel juhul mõne mittekristliku vähemuse juures.
Nii et sihite sinna, kus polda sõnumit Jeesusest kuuldud?
2000 aastat pärast Tema tulekut ei ole ikka veel kõik kuulnud.
Ehk jõuame selle sugupõlve ajal selle töö lõpetada.
Kas see on võimalik?
Vaid Püha Vaimu kaudu,
ja kui kõik soomlased misjonitööst innustuvad.
Sel juhul võiksime anda oma parima vähemalt Soome puhul.
See on igal juhul Jeesuse soov.
Räägime teie misjonipõldudest. Etioopia on üks neist.
Mida Etioopias tehakse?
See on üks meie esimesi tööpiirkondi.
Oleme teinud pikalt kogudusetööd,
kuid praegu on palju arengu- ja abiprojekte.
Näiteks beebide jakiprojekt,
kus soomlased on vähese vaevaga Etioopia lastele jakke teinud.
See on olnud väga edukas.
Samuti ka ristilastetegevus.
Soomlased võtavad endale Etioopias ristilapse,
ning aitavad, et ta saaks hariduse ja süüa.
Need on väga innustavad ja vägevad tööharud,
kus saab kristlasena armastust osutada.
Kui tean, et käte hügieeniga on võimalik haigusi ära hoida,
siis muidugi tahan seda ka teistele edasi anda,
kuna armastan neid inimesi.
Jakiprojekt algas väga väikselt,
kuid sellest on saanud Soomes rahvaliikumine.
Etioopia lastele on tehtud kümneid tuhandeid jakke.
Seal mägedes on külmad ööd
ja talviti on see päästnud paljusid lapsi.
Mind tõmbab ka ristilastetöö.
Olin aastaid mõelnud, et peaks ka ristilapse võtma.
Ühel Rahvamisjoni üritusel Lahtis anti ankeet kätte
ja nüüd oleme püüdnud nende laste arvu kahekordistada.
Täitsin ankeedi, öeldes, et tahan Etioopiast ristilast,
et võiksin mõjutada ühe lapse elu.
Teeme selle asja väga selgeks. Mis see jakiprojekt täpselt on?
Jukka on suurem käsitöösõber ja seletab.
Inimestele, kes oskavad kududa, antakse väga lihtne lõige
ja nad valmistavad vastsündinule väikse villase jaki,
mis kaitseb teda külma eest.
Need valmistatakse Soomes ja viiakse Etioopiasse.
Mis lastega on tegemist tolles Ristilaste projektis
ja mis neist saab? Kuidas see praktiliselt töötab?
Meil on Etioopias paaris linnas Ristilapsetegevus
kohaliku koguduse kaudu.
Lastele antakse võimalus koolis käia,
hoolitsetakse nende tervise eest.
Tahetakse aidata vaestest oludest pärit lapsi,
et nad saaksid hea hariduse ja võiksid aidata oma riiki.
Meil on Etioopias üks pere,
kes hoolitseb seal Ristilapse projekti töö eest.
Võiks siis öelda, et see päästab lapsi,
kel pole võimalust koolis käia, kel pole toitu ega riideid.
See mitte üksnes ei päästa,
vaid teeb neist kooliskäimise abil tulevased mõjutajad.
30 euroga kuus saab mitmete organisatsioonide kaudu
sellist meeletult head tööd teha.
Teete ka naistetööd. Mis see on?
Etioopias lisandus see AIDS-i teavitustööle,
millega püütakse takistada seal AIDS'i levimist.
Mujal, näiteks Kesk-Aasias, on meil olnud aastaid
naiste vaimse tervise projekt, kus koolitatakse kohalikke naisi
vaimse tervise tööle. See on olnud väga edukas.
Välisministeerium on meid selle töö eest tänanud.
Selgitage nüüd, et kui sellist tööd teete,
aitate naisi ja lapsi, siis nende seisus paraneb,
elu muutub kergemaks, palgeile ilmub naer;
ometi süüdistavad mõned Soomes Rahvamisjonit ja teisi külvajaid
rassismis ja diskriminatsioonis. Siin on midagi valesti.
Kas need süüdistused vastavad tõele?
Need on naeruväärsed süüdistused.
Ma ei tea, mis selle taustaks on, kuid tahaksin,
et inimesed õpiksid neid projekte paremini tundma.
Rääkisime neist väga lühidalt.
Me tõesti aitame kõige raskemais oludes olevaid.
Näiteks Kesk-Aasia sõja ohvreid, Etioopias naisi ja lapsi.
On üsna arulage öelda, et see on ohtlik töö ja tuleb lõpetada.
Ma ei mõista seda.
Alustame sama tööd ka Bulgaarias,
et just naiste ja laste elutingimusi parandada.
Tahame teha seal tööd vähemustega.
Aitame naisi, kes on väga vaesed.
Korraldame neile käsitööprojekte, kus nad saavad elatist teenida.
Kirjaoskamatud lapsed õpetame lugema,
et nad saaksid kooli minna.
Kui Etioopias käisin, näitas misjonär,
kuhu Rahvamisjoni abil on saadud veeseadmed,
et naised ei peaks kilomeetrite taga puhta vee järel käima.
Mitmetes linnades on korda tehtud allikad
ning inimesed saavad puhast vett.
Käisime vaatamas kooli, mis on ehitatud sadadele lastele.
Ja siis saame kaebusi, et see on kuidagi veider
ning tuleks ära keelata.
Need on tohutud ja mõistetamatud väited.
Paljudes arenguprojektides on koostööpartneriks olnud Soome riik.
Ilma nendeta ja maksumaksjateta poleks saadud seda head tööd teha.
Need on arenguprojektid, kus arendatakse kogu küla kogukonda,
et see hakkaks kasvama ja oleks võimalik elatist teenida.
Parandame elutingimusi,
kuna tahame praktiseerida Jumala armastust reaalses elus.
Me ei kuuluta üksnes Sõna, vaid näitame seda ka tegudega.
Hoolitseme nende eest.
Naised lähevad Soomest ohtlikesse oludesse
teisi naisi aitama, et nende elutingimused paraneksid.
Nad on seal aastaid
ning seda nimetatakse diskrimineerimiseks ja ohtlikuks.
Praktikas tähendab see seda, et sellelt töölt äravõetav raha
võetakse ära neilt naistelt ja lastelt?
Jah, see võetakse ära neilt.
Teeme muidugi kõik,
et saaksime mujalt vahendeid nende inimeste aitamiseks.
Imetlen meie töötegijaid.
Soomest on läinud erinevate organisatsioonide kaudu
palju inimesi, kes teevad meeletult palju tööd,
mõned tõeliselt ohtlikes tingimustes.
Meilgi on Rahvamisjonis märtreid, kes on ohtlikes regioonides tapetud.
Kui nüüd öeldakse, et see töö on asjatu
ja seda ei tohiks teha, on see kummaline.
Need töötajad tõesti armastavad neid inimesi ja tahavad neid teenida.
Mõne aja eest ühel tööpõllul,
kui meie kolleegid olid teel ühte külla inimesi aitama,
neid üllatati ja kogu seltskond tapeti.
Me ei tea, miks Jumal seda lubab,
kuid samas näitab see inimeste armastust
ja valmidust anda oma elu, et aidata neid,
kelle juurde keegi teine ei lähe.
Tore, et Soomes, Rootsis, Norras ja USAs leidub neid,
kes tahavad minna ja armastust näidata.
Kõik see abitöö on väga tähtis ja sellega osutatakse armastust,
ometi on see maine ja ajalik ning lõpeb kunagi.
Tunnen, et meie olulisim ülesanne on siiski evangeeliumi kuulutada.
Sihikul on igavene elu.
Nagu meiegi soovime abi, kui meil raske on,
tahame aidata ka teisi abivajajaid.
Kuid parim abi, mida anda võime, on kuulutada sõnumit Jeesusest.
Olen samuti mõelnud abitööle ligimesearmastuse printsiibi alusel.
Tuleb aidata Jeesuse eeskuju järgi: Jeesus kuulutas evangeeliumi,
rääkis Taevasest kuningriigist ja kutsus inimesi meeleparandusele.
Aga kui Ta oma maapealse elu ajal kuskil viletsust nägi,
täitus Ta süda kaastundega ning Ta pidi midagi tegema ja aitama.
See abitöö on Jumala tahe.
Teostame Jumala tahet, kui praktikas armastust osutame.
Need pole omavahel vastuolus.
Aitamise juures on huvitav see, et kui Jeesus andis misjonikäsu,
ei mainita diakooniat ja aitamist otseselt üldse.
Matteuse evangeeliumi misjonikäsus öeldakse: tehke jüngreid;
Markuses kästakse kõigile rahvaile evangeeliumi kuulutata;
Luukas kästakse kuulutada meele- parandust pattude andekssaamiseks.
Johanneses öeldakse:
Nii nagu Isa on mind läkitanud, läkitan ka mina teid.
Kästakse kuulutada pattude andekssaamist.
Huvitavalt mainib misjonikäsk üksnes kuulutamist.
Apostlite tegude alguses öeldakse,
et kui teisse tuleb Püha Vaim, saate te Jeesuse tunnistajaiks.
Selle juurde käib ka armastusest tunnistamine,
praktiline armastus.
Kui Jeesus need käsud andis, teadis Ta,
et kui armastus täidab inimeste südamed,
teevad nad ka kõike muud abitööd.
Seepärast rõhutas Jeesus Misjonikäsus kuulutamist.
Seda on tänapäeval vaja,
kuna misjonitöö muutub kergelt abikeskseks ja arvatakse,
et kiriku ülesanne on aidata inimesi siin ajas,
mis on muidugi õige,
kuid unustame väga kergelt hinge pääste ja igavese elu.
Seepärast on hea, et Jeesus rõhutas Misjonikäskudes just seda poolt.
Abitöö on väga mõistlik.
Kõik kiidavad selle heaks ja peavad seda õigeks.
Just kuulutamise, igavese elu ja usu vaatenurk
jääb väga kergelt teisejärguliseks ja seda peetakse tühiseks.
Kuulutamine on peamine ja sellega kaasneb aitamine ja muu.
Teete kuulutamis- ja abitööd väga ulatuslikult.
Etioopias on tekkinud ärkamised ja töös osaleb ka palju kohalikke.
Teie teine tööpiirkond on Venemaa. Mida Venemaal tehakse?
Venemaal töötame Ingeri kirikuga.
Teeme kogudusetööd, lastetööd, noortetööd.
Samuti aitame vanglast vabanenuil taas ühiskonnas kohaneda.
Aitame ka praktilises kirikuehitustöös,
et inimestel oleks kohad, kus koos käia.
Ingeri kiriku lugu on meeletu.
Tagakiusatud kirik on tõusnud tuhast ja kasvab.
Tahame toetada Ingeri kirikut.
Üks meie olulisi ülesandeid on ka koolitustöö.
Korraldame väljaõppekursusi.
Anname üha enam vastutust üle Vene kirikuõpetajaile.
Kirikutöö muutub seal üha enam venekeelseks.
Kuid meie koolitame, õpetame
ja alustame uutes paikades uusi kogudusi.
Paljudel teie tööpõldudel käib ärkamine, näiteks Etioopias.
Kuidas on lood Eestiga, mis on üsna ateistlik maa?
Mõningate uurimuste järgi on see maailma vähim usklik riik,
kui arvestada, kuidas inimesed oma usku harrastavad.
Seal on tõeliselt vähe kristlasi.
Tallinnasse reisija näeb saabudes kirikutorne
ja arvab, et kristlusel läheb hästi. Tegelikkuses on kristlasi väga vähe.
Meie teistel misjonipõldudel Etioopias, Namiibias, Tansaanias
on palju rohkem kristlasi.
Ka Eesti vajab evangeeliumi kuulutamist.
Minu meelest tuleb seal tööd teha ka seepärast,
et nad on meie sugulased.
Murettegevaim on see,
et Eesti lapsed ja noored pole Kristusest kuulnud.
Vanemas sugupõlves on kristlik pärand veel säilinud,
kuid tegeleda tuleb laste ja noorteni jõudmisega.
Üks teie uusimaid tööpõlde on Bulgaaria.
Mis seal toimub ja tehakse?
Tekkis vaikus. Kumb meist alustab?
Lähiajal sõidavad sinna esimesed misjonärid,
kuid meil on seal aastaid kontaktid olnud.
Teeme koostööd ühe kogudusega
ja töötame türgikeelsete mustlaste seas,
kes on umbes miljonipealine türgikeelne vähemus Bulgaarias.
Meil on seal sõpruskogudus,
kes rajavad uusi jutlustamispaiku,
millest saavad tulevikus loodetavasti kogudused.
Ühes külas toimus ristimine, kus ristiti enamik küla moslemeist.
Nüüd planeerib Rahvamisjon neile kiriku ehitamist.
Seal levib moslemite seas evangeelium.
Hetkel käib meil Lastepiibli korjandus,
et saaksime anda kõigile sealsetele lastele türgikeelse Piibli.
Kui oleksin noorem, läheksin kohe sinna.
Kas pole inspireeriv seda tööd teha, kui on näha,
kuidas evangeelium levib
ja erinevates kultuurides tulevad inimesed usule,
leiavad Kristuse ja nad ristitakse.
Neist saavad koguduse aktiivsed liikmed,
kes hakkavad omakorda levitama
naabreile ja sõpradele head sõnumit Jeesusest.
See on tore jah.
Need ongi kaks misjonitöö poolt.
Üheks on evangeeliumi levimine, ärkamine ja inimesteni jõudmine.
Näiteks jõuame satelliidi kaudu tuhandete inimesteni.
- Kus see toimub? - Küprosel.
Saatsime sinna esimesed misjonärid.
Just televisiooni abil saab islamimaailmas head tööd teha.
Alustasime seal tööd ka inimkaubandusohvrite seas.
Püüame päästa vähemalt mõned seksitööstuse orjaks sattunud.
Sellise töö juures näeb ärkamist ja jõutakse suurte rahvahulkadeni.
Teine pool meie tööst on selline,
kus teeme aastakümneid ustavalt tööd,
kuid tulemusi väga palju ei näe.
Meil on ka selliseid tööpõlde.
Sealgi tehakse tööd naistega nende seisuse parandamiseks.
On huvitav, et siin Soomes oleme keset vastupanu,
kuid seal aitab see töö konkreetselt inimesi.
Keset seda tormi on muidki häid tööharusid.
Aastakümneid on Soomest tehtud suurepärast tööd Fida kaudu,
kuid nüüd süüdistab üks selle töötaja diskrimineerimises,
kuigi nende töögi parandab inimeste elutingimusi.
Mainime veel paari tööpõldu, rohkemaks pole täna aega: Keenia.
Keenias teeme koostööd MAFi ehk misjonipilootidega.
Seal töötab meie abielupaar,
kus mees hooldab pea kõiki Ida-Aafrika MAF-i lennukeid
ja aitab neil tööd teha.
On tore, et saame osaleda ka milleski sellises.
Lähemal on ka sellised tööpõllud nagu Saksamaa ja Inglismaa.
Olen ise Saksamaal moslemitega töötanud.
Tahame jõuda sealse suure Türgi vähemuseni.
Seal on miljoneid türklasi ja mitte eriti palju kristlasi.
Püüame neile evangeeliumi kuulutada.
Seal saab avalikult tegutseda,
kuid Saksamaal elavad türklased pole evangeeliumile eriti avatud.
Teeme tööd ka moslemite ja juutide seas,
et viia ka Jumala omandrahvale sõnumit Messiast,
kellele nad loota võiksid.
Paulus ütles: esiti juutidele.
See on olnud algusest peale Rahvamisjoni nägemus:
armastus juutide vastu ja evangeeliumi viimine ka neile.
Aitäh saates osalemast! Meie aeg on otsas.
Öelge veel midagi julgustavat, kuidas Soome kristlased
saaksid osaleda selles fantastilises Soomest lähtuvas töös,
mida on siiski veel liiga vähe, kui mõelda kristlaskonna suurusele.
Mitte sugugi kõik kristlased ei osale misjonitöös.
Kuidas julgustaksite neid?
Väljakutse on väga suur.
Aga me teame, kuidas kõik lõpeb.
Piibel on rääkinud, et see töö saab tehtud.
Kord on Taevas inimesi kõigi rahvahõimude ja keelte seast.
On tore osaleda eduloos,
kuigi kristlase elu ja misjonitöö tähendab maapealset risti kandmist.
Misjonitöö on lõpuks siiski edulugu, kuna selle taga on Jumal.
Igal kristlasel on võimalik globaalset mõju avaldada.
Pole ühtki kristlast, kes ei saaks midagi ära teha
palve, rahalise toe või misjonipõllule minekuga
ka teiselpool maakera.
On tohutult imeline võimalus osaleda milleski suures.
Misjonitöös ühel või teisel viisil osalemine rahuldab.
Asi pole vaid maa peale aarete kogumises,
vaid aarde kogumine Taevasse.
See annab endale niivõrd palju,
kui osaletakse selles töös palve, rahalise toetamise
või praktilise tööga.
Aitäh, Jukka Kallioinen ja Mika Tuovinen.
Õnnistust Rahvamisjoni suurepärasele tööle!
Aitäh, head vaatajad!
Loodetavasti osaled juba maailma imelisimas töös,
mis saab arusaamatul põhjusel täna palju teenimatut kriitikat.
Sellest hoolimata seda tehakse ja sinagi võid osaleda.
Issand Jeesus ise viib selle lõpule.
Kohtumiseni nädala pärast taas Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda teha ilma sinu abita.
Nagu igasugune teletöö, vajab seegi majanduslikke ressursse.
Toeta TV7 Eesti kanalit annetusega! Saaja: Taevas TV7
Swedbank 221048388411 SEB 10220109461019
Loodan, et soovid osaleda selles saatetegemistöös!
Tõlge: Monika Jaaguri